Publication: Magyar Közlöny
Issue: MK-2003-122 (Year: 2003, Number: 122)
Era: 1990-2004
Section: az irányadók [Bv.tvr. 6. § (4) bekezdés]. Ez a szabály azonban csak a büntetõeljárásról szóló 1973. évi I. törvény
Paragraph Index: 1215

(1) bekezdés a), b) pont], személyi védelemmel, illetve Védelmi Programmal kapcsolatos intézkedés (Rtv. 46/A. §)}. Az ezekre történõ visszautalás tehát értelmezhetetlen. 6.2. Az Rtv. 35/C. §-a szerinti felhatalmazással igénybe vehetõ valamennyi intézkedés alkotmányban meghatározott, vagy abból levezethetõ alapjogot érint. E jogok skálája széles, átfogja a személyi szabadsághoz való jogot, az emberi méltósághoz való jogot, a magánlakás, magánélet védelméhez való jogot. A bûnmegelõzési ellenõrzés és az ennek során alkalmazható intézkedések alapja azonban még csak nem is bûncselekmény elkövetése, nem az ezt megállapító bírói ítélet, hanem az a bizonytalan „jövõbeni lehetõség”, hogy ennek alkalmazása nélkül az ellenõrzés hatálya alatt álló esetleg bûncselekményt követne el. A bûnmegelõzési ellenõrzés természetébõl az is következik, hogy annak hatálya közvetve az ellenõrzött személy környezetére, a vele egy lakásban, közös háztartásban élõkre, közös munkahelyen dolgozókra is kiterjed. Ugyanakkor a bûnmegelõzési ellenõrzés kapcsán sem az intézkedéssel érintett, sem pedig a vele kapcsolatban álló és áttételesen az intézkedés hatálya alá kerülõ személyek 2003/122. szám (a továbbiakban: harmadik személyek) jogai és kötelezettségei nem kerültek részletesen meghatározásra. A bûnmegelõzési ellenõrzés alá vont személyek esetében nincsenek kijelölve azok az igazodási pontok, magatartási szabályok, amelyek ellenõrizhetõvé teszik az intézkedés végrehajtása során mind az õ viselkedésüket, mind pedig azt, hogy hatóság beavatkozása indokolt és szükséges volt-e, továbbá nem járt-e aránytalan jogkorlátozással. Az ellenõrzés „hatálya alá kerülõ” harmadik személyek tekintetében az Rtv. pedig érintettségük formai alapjait sem teremti meg. Hiányzik ugyanis az a felhatalmazó rendelkezés, amely a bûnmegelõzési ellenõrzés hatálya álló személlyel történõ kapcsolatukra tekintettel esetleg megalapozhatná az intézkedés során történõ érinthetõségüket. Ennek folytán értelemszerûen a harmadik személyek jogai és kötelezettségei is megismerhetetlenek. Ez a jogbizonytalanság pedig már önmagában is alkotmányellenes. A jogokra és kötelezettségekre vonatkozó pontos törvényi szabályozás hiánya következtében elõáll, továbbá az a helyzet, hogy az eljárás alá vont tekintetében kiüresedik az Rtv. 92. § (1) bekezdésében — általában véve az Rtv. V—VI. fejezetében rögzített intézkedések ellen — biztosított jogorvoslati jog (panaszjog) tartalma is. Az Rtv. 93. §

Source: https://magyarkozlony.hu/hivatalos-lapok/cfeeb7a0127c32c77a481c8b320eaddade6afa24/dokumentumok/5a94e6ac2d156ac14c1547e12451c78db61cf32b/letoltes